

ALŪKSNES NOVADA PAŠVALDĪBA

**LICENCĒŠANAS KOMISIJA**

Dārza iela 11, Alūksne, Alūksnes novads, LV – 4301, tālrunis: 64381496, e-pasts: dome@aluksne.lv

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alūksnē

SĒDES PROTOKOLS

2025.gada 30.jūlijā Nr.35

Sēde sākta pulksten 16.00 sēde slēgta pulksten 16.30

Sēdes norises vieta: Dārza iela 11, Alūksnē, Alūksnes VPVKAC 1.stāvā

Sēdi vada un protokolē : komisijas priekšsēdētāja Māra KOVAĻENKO

Sēdē piedalās Licencēšanas komisijas locekļi: Māra KOVAĻENKO, Sanita BĒRZIŅA, Sanita RIBAKA

Sēdē nepiedalās: komisijas locekle Everita BALANDE- atrodas atvaļinājumā

Darba kārtība:

1. Alūksnes novada pagastu apvienības iesnieguma izskatīšana.
2. SIA “AB LAND” iesnieguma izskatīšana.
3. Alūksnes novada Kultūras centra iesnieguma izskatīšana.

**1. Alūksnes novada pagastu apvienības pārvaldes iesnieguma izskatīšana**

M.KOVAĻENKO informē, ka pašvaldībā 21.07.2025. saņemts iesniegums no Alūksnes novada pagastu apvienības pārvaldes ar lūgumu izsniegt 20 tirdzniecības vietas atļaujas tirdzniecībai Zeltiņu kapusvētkos 2025.gada 9. un 10.augustā.

Atklāti balsojot : “par” 4; “pret” nav; “atturas” nav,

LICENCĒŠANAS KOMISIJA NOLEMJ:

Pamatojoties uz 12.05.2010. Ministru kabineta noteikumiem Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”, Alūksnes novada pašvaldības 28.11.2024. saistošajiem noteikumiem Nr.36/2024 “Par Alūksnes novada pašvaldības nodevām” un Licencēšanas komisijas nolikuma, kas apstiprināts ar Alūksnes novada domes 29.06.2023. lēmumu Nr.177 (protokols Nr.8, 9.punkts), 9.3.p.,

1. Sagatavot 20 (divdesmit) numurētas atļaujas tirdzniecībai Zeltiņu kapusvētku laikā 2025.gada 9. un 10.augustā pie Zeltiņu kapiem, Zeltiņu pagastā, Alūksnes novadā.

2. Uzdot pasākuma organizatoram izsniegt 1.punktā minētās tirdzniecības vietas atļaujas, iekasējot pašvaldības nodevu, saskaņā ar normatīvajiem aktiem un informāciju par izsniegtajām tirdzniecības vietām iesniegt Licencēšanas komisijai līdz 15.08.2025.

**2. Sabiedrības ar ierobežotu atbildību “AB LAND” iesnieguma izskatīšana**

M.KOVAĻENKO informē, ka 30.07.2025. saņemts sabiedrības ar ierobežotu atbildību “AB LAND” iesniegums ar lūgumu izsniegt atļauju tirdzniecības veikšanai Alūksnes pilsētas svētku laikā Ernsta Glika Alūksnes Valsts ģimnāzijas rīkotā pasākuma laikā 02.08.2025.

Atklāti balsojot : “par” 3; “pret” nav; “atturas” nav,

LICENCĒŠANAS KOMISIJA NOLEMJ:

Pamatojoties uz 12.05.2010. Ministru kabineta noteikumiem Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”, Alūksnes novada pašvaldības 25.02.2021. saistošajiem noteikumiem Nr.6/2021 “Par tirdzniecību publiskās vietās Alūksnes novadā”, Alūksnes novada pašvaldības 28.11.2024. saistošajiem noteikumiem Nr.36/2024 “Par Alūksnes novada pašvaldības nodevām” un Licencēšanas komisijas nolikuma, kas apstiprināts ar Alūksnes novada domes 29.06.2023. lēmumu Nr.177 (protokols Nr.8, 9.punkts), 9.3.p.,

1. Izsniegt sabiedrībai ar ierobežotu atbildību “AB LAND” (reģistrācijas numurs 44103111866) atļauju tirdzniecībai pasākumā laukumā pie Glika ielas 10, Alūksnē, Alūksnes novadā 2025. gada 2.augustā

1.1.Atļaujā norādīt, ka tirdzniecības veicējs:

1.1.1.ir tiesīgs tirgoties ar uzkodām, bezalkoholiskajiem dzērieniem, alkoholiskajiem dzērieniem;

1.1.2. veikt sabiedriskās ēdināšanas pakalpojumu;

1.1.3. pašvaldības nodeva piemērojama 75 EUR apmērā.

1. **Alūksnes novada Kultūras centra iesnieguma izskatīšana.**

M.KOVAĻENKO iepazīstina ar Alūksnes novada Kultūras centra 30.07.2025. atsūtīto e-pastu ar lūgumu sagatavot 1 tirdzniecības vietas atļauju atrakciju pakalpojuma sniegšanai 01.08.2025. Ojāra Vācieša ielā, Alūksnē, Alūksnes pilsētas svētku “Tu esi manas mājas!” laikā

Atklāti balsojot : “par” 3; “pret” nav; “atturas” nav,

LICENCĒŠANAS KOMISIJA NOLEMJ:

Pamatojoties uz 12.05.2010. Ministru kabineta noteikumiem Nr.440 “Noteikumi par tirdzniecības veidiem, kas saskaņojami ar pašvaldību, un tirdzniecības organizēšanas kārtību”, Alūksnes novada pašvaldības 25.02.2021. saistošajiem noteikumiem Nr.6/2021 “Par tirdzniecību publiskās vietās Alūksnes novadā”, Alūksnes novada pašvaldības 28.11.2024. saistošajiem noteikumiem Nr.36/2024 “Par Alūksnes novada pašvaldības nodevām” un Licencēšanas komisijas nolikuma, kas apstiprināts ar Alūksnes novada domes 29.06.2023. lēmumu Nr.177 (protokols Nr.8, 9.punkts), 9.3.p.,

1. Sagatavot 1 (vienu) numurētu atļauju tirdzniecībai Alūksnes pilsētas svētku laikā Ojāra Vācieša ielā, Alūksnē, 2025.gada 1.augustā.

Sēdes vadītāja, protokoliste M.KOVAĻENKO……………………………

 Komisijas locekle S.BĒRZIŅA……………………………………..

 S.RIBAKA ……………………………………...